7 միլիոն ԱՄՆ դոլար ընդհանուր ֆոնդ ունեցող Երախտագիտության կրթաթոշակային ծրագրում ներառված են նաեւ Ամալ Քլունիի, Շառլ Ազնավուրի եւ Լամիյա Հաջի Բաշարի անվան կրթաթոշակները։ Ծրագրի ընթացքում հակամարտությունների, աղքատության եւ այլ անբարենպաստ պայմաններից տուժած երկրներից 100 խոստումնալից երիտասարդների եւ ապագա պոտենցիալ առաջնորդների ընձեռվել է UWC ցանցի միջազգային դպրոցներից եւ քոլեջներից մեկում ուսանելու հնարավորություն։ Մինչ օրս «Ավրորա» մարդասիրական նախաձեռնությունը երախտագիտության եւ այլ կրթաթոշակներ է հատկացրել 62 ուսանողի, ինչը նրանց թույլ է տվել սովորելու Միավորված աշխարհի քոլեջների եւ Հայաստանի ամերիկյան համալսարանի կրթական ցանցերում՝ ստանալով կրթություն եւ միջազգայնորեն ճանաչված որակավորում։ Ուսանողներն ընտրվել են ըստ ցուցաբերած ուսումնական առաջընթացի եւ արտադասարանային ներգրավվածության, ինչպես նաեւ սեփական համայնքներում իբրեւ ապագա երիտասարդ առաջնորդ՝ իրենց ներուժի գնահատման հիման վրա։